חוק הפיקוח על מזון לבעלי חיים (תיקון מס' 2), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2540, עמ' 648, 2016-03-28T00:00:00+03:00
התיקון דוחה את תחילתו של חוק הפיקוח על מזון לבעלי חיים בשנה נוספת, עד לחודש מרס 2017, ומסמיך את שר החקלאות ופיתוח הכפר, באישור ועדת העבודה, הרווחה והבריאות של הכנסת, לדחות את תחילת החוק אף מעבר למועד האמור, לשנה אחת נוספת בסך הכל, וזאת כדי לאפשר השלמה של הליך התקנת התקנות הנדרשות ליישומו של החוק, שאותן יש להתקין לפחות 6 חודשים לפני תחילתו של החוק. השר האמור חייב לדווח לוועדה על ההיערכות ליישומו של החוק עד תום שנת 2016.
כמו כן, התיקון קובע כי תקנות שעניינן יבוא מזון לבעלי חיים ומתן תעודת ייצוא יותקנו בהתייעצות עם שר הכלכלה והתעשייה.